stanford-oval/wikipedia huggingface dataset:
ดักลาส โอเชอร์ออฟ
ประวัติ

บิดาของ โอเชอร์ออฟ เป็นบุตรของผู้อพยพชาวยิวที่มาจากรัสเซีย มารดาของ โอเชอร์ออฟ เป็นบุตรสาวของผู้อพยพชาวสโลวัก  โอเชอร์ออฟ เกิดที่เมืองแอเบอร์ดีน รัฐวอชิงตัน และไดัรับปริญญาตรีใน ค.ศ. 1967 จากสถาบันเทคโนโลยีแห่งแคลิฟอร์เนีย ซึ่งเขาได้รับฟังคำบรรยายโดยริชาร์ด ไฟน์แมน และทำวิจัยในระดับปริญญาตรีกับ Gerry Neugebauer
เขาเข้าร่วมห้องปฏิบัติการ Atomic and Solid State Physics ณ มหาวิทยาลัยคอร์เนล ในสถานะนักศึกษาบัณฑิต ทำวิจัยเกี่ยวกับฟิสิกส์อุณหภูมิต่ำ โดยความร่วมมือของ David Lee หัวหน้าห้องปฏิบัติการ และ Robert C. Richardson เขาได้ใช้ Pomeranchuk cell เพื่อศึกษาพฤติกรรมของ 3He ณ อุณหภูมิเพียงเศษเสี้ยวของหนึ่งในพันเหนือศูนย์องศาสัมบูรณ์  คณะวิจับพบปรากฏการณ์ที่ไม่คาดหมายในการทดลองและในที่สุดก็หาคำอธิบายว่าเกิดจากการเปลี่ยนวัฏภาคเป็นของไหลยิ่งยวดของ 3He  ลี ริชาร์ดสัน และ โอเชอร์ออฟ ได้รับรางวัลโนเบลสาขาฟิสิกส์ร่วมกัน ใน ค.ศ. 1996 สำหรับการค้นพบนี้
เขาได้รับปริญญาเอกจากมหาวิทยาลัยคอร์เนลใน ค.ศ. 1973 ต่อมาเขาจึงไปทำงานในห้องปฏิบัติการเบล ณ Murray Hill รัฐนิวเจอร์ซีย์ เป็นเวลา 15 ปี โดยยังศึกษาปรากฏการณ์ ณ อุณหภูมิต่ำของ 3He เมื่อ ค.ศ. 1987 เขาย้ายไปปฏิบัติงาน ณ ภาควิชาฟิสิกส์และฟิสิกส์ประยุกต์แห่งมหาวิทยาลัยสแตนฟอร์ด ซึ่งเข้าได้เป็นประธานภาคตั้งแต่ ค.ศ. 1993-96 งานวิจัยของเขามุ่งศึกษาไปที่ปรากฏการณ์ ณ อุณหภูมิต่ำมากเท่านั้น
เขาได้รับเลือกเป็นหนึ่งใน Space Shuttle Columbia investigation panel ซึ่งทำหน้าที่คล้ายกับตำแหน่งของริชาร์ด ไฟน์แมน ใน Space Shuttle Challenger panel.
ปัจจุบันเขาเป็นที่กรรมการปรึกษาของ Scientists and Engineers for America ซึ่งเป็นองค์กรที่สนับสนุนวิทยาศาสตร์ที่ดีในรัฐบาลอเมริกัน
เขาเป็นคนถนัดซ้ายและมักอธิบายบุคลิกที่แปลกแยกของเขาด้วยความถนัดซ้าย  เขาเป็นนักถ่ายภาพและสอนนักศึกษาปีหนึ่งให้ใช้ถ่ายภาพด้วยฟิล์มในสัมนา "The Technical Aspects of Photography" นอกจากนี้เขายังสอนวิชาฟิสิกส์พื้นฐานในหัวข้องไฟฟ้าและแม่เหล็ก ณ มหาวิทยาลัยสแตนฟอร์ดในหลายปีการศึกษา ครั้งล่าสุดในภาคการศึกษาฤดูใบไม้ผลิ ค.ศ. 2008 ทั้งนี้เขายังสองปฏิบัติการในระดับปริญญาตรีอีกด้วยโดยเฉพาะฟิสิกส์อุณหภูมิต่ำ
ในเดือนตุลาคม ค.ศ. 2010 โอเชอร์ออฟ เข้าร่วมในโครงการ USA Science and Engineering Festival อาหารเที่ยงกับผู้รับรางวัล ซึ่งนักเรียนมัธยมศึกษาได้ร่วมสนทนากับนักวิทยาศาสตร์รางวัลโนเบลในอย่างไม่เป็นทางการระหว่างอาหารกลางวันที่แต่ละคนหิ้วมาเองจากบ้าน
แหล่งข้อมูลอื่น

Photograph, Biography and Bibliographic Resources, from the Office of Scientific and Technical Information, United States Department of Energy
Stanford Physics Department - Osheroff เก็บถาวร 2012-02-04 ที่ เวย์แบ็กแมชชีน
โอเชอร์ออฟ Learning of his Nobel Prize เก็บถาวร 2009-02-10 ที่ เวย์แบ็กแมชชีน - โอเชอร์ออฟ released this recording from his answering machine, which showed his initial annoyance with a 2.30am phone call.
Freeview video interview with Douglas โอเชอร์ออฟ by the Vega Science Trust
| [[วิกิพีเดีย:|ข้อมูลบุคคล]] |
| --- | --- |
ชื่อ: Osheroff, Douglas Dean}
ชื่ออื่น: 
รายละเอียดโดยย่อ: 
วันเกิด: 1945-08-01
สถานที่เกิด: Aberdeen, Washington
วันตาย: 
สถานที่ตาย:
ดันทาเลียน

ดวงตราของดันทาเลียน ในหนังสือกุญแจย่อยของโซโลมอน
ดันทาเลียน (อังกฤษ: Dantalion) เป็นดยุกแห่งขุมนรก เขามีปิศาจในอาณัติทิ้งสิ้น 36 กอง ดันทาเลียนเป็นปิศาจลำดับที่ 71 จาก 72 ตนของซาโลมอน คำอธิบายของดันทาเลียนที่ปรากฏอยู่ในหนังสือ กุญแจย่อยของโซโลมอน ระบุไว้ว่า: "ดวงจิตที่ 71 คือดันทาเลียน เขาเป็นดยุกผู้ยิ่งใหญ่และทรงอำนาจ ปรากฏกายในหลายใบหน้า ทั้งใบหน้าของชายและหญิง เขามีหนังสือเล่มหนึ่งในมือขวา หน้าที่เขาคือการสอนศิลปะสรรพวิทยาการสู่ผู้คน และป่าวประกาศความลับของผู้คน เพื่อให้ผู้คนรู้ว่าเขาทราบความนึกคิดของทุกบุรุษและสตรี และสามารถเปลี่ยนความรู้สึกนึกคิดอย่างนั้นได้ตามที่เขาต้องการ เขาสามารถทำให้คนเกิดความรัก แสดงข้อเหมือนกันของทั้งสอง ทำให้ผู้คนเห็นพ้องว่าทั้งสองคู่ควรแก่กัน ให้ทั้งสองอยู่ในสถานที่ใดในโลกที่พวกเขาต้องการ"
| ด ค กปิศาจในอาร์สโกเอเทีย |
| --- | --- |
ชื่อ ลำดับ และระดับ ตรงตามอาร์สโกเอเทีย
ราชา:  1. บาเอล  9. ไพมอน  13. เบเลธ  20. พูรซอน  32. แอชมีดาย  45. วิเนอาร์  51. บาลัม  61. ซากาล  68. เบเลียล 
เจ้า:  3. วาสซาโก  12. ซิทริ  22. อิพอส  33. กาป  36. สโทราส  55. โอโรบัส  70. ซีเร 
ดยุก:  2. อากาเรส  6. วาเลฟอร์  8. บาร์บาทอส  11. กูเซียน  15. เอลิกอส  16. เซพาร์  18. บาธิน  19. ซัลลอส  23. ไอม์  26. บูเน  28. เบริธ  29. แอสทารอธ  41. ฟอคาลอร์  42. เวพาร์  47. วูแอล  49. ครอเคล  52. อัลโลเซส  54. มูรมูร  56. เกรโมรี  60. วาพูลา  64. ฮาวเรส  67. แอมดูเซียส  71. ดันทาเลียน 
มาร์ควิส:  4. ซามิกินา  7. อามอน  14. เลราเจ  24. นาเบเรียส  27. โรโนเว  30. ฟอร์เนียส  35. มาร์โชซิอัส  37. เฟเนกซ์  43. แซบนอค  44. แชกซ์  59. โอริอัส  63. แอนดราส  65. แอนเดรียฟัส  66. ซิเมียส  69. เดคาราเบีย 
เคานต์:  17. บอทิส  21. มาแรกซ์  22. อิพอส  25. กลาเซีย ลาโบลัส  27. โรโนเว  34. ฟูรฟูร  38. ฮัลฟาส  40. ราอุม  45. วิเนอาร์  46. บิฟรอนส์  54. มูรมูร  72. อันโดรมาเลียส 
อัศวิน:  50. ฟูรแคส 
ประมุข:  5. มาร์บัส  10. บูเออร์  17. บอทิส  21. มาแรกซ์  25. กลาเซีย ลาโบลัส  31. ฟอราส  33. กาป  39. มาลฟาส  48. ฮาเกนทิ  53. ไคม์  57. โอเซ  58. อามี  61. ซากาล  62. วาลัค
ดัชมิลล์

| --- | --- |
ประเภท: บริษัทเอกชน
อุตสาหกรรม: ผลิตภัณฑ์นม
ก่อตั้ง: 27 มกราคม พ.ศ. 2527; 40 ปีก่อน (2527-01-27)
สำนักงานใหญ่: กรุงเทพมหานคร
พื้นที่ให้บริการ: ทั่วโลก
ผลิตภัณฑ์: โยเกิร์ต นม นมถั่วเหลือง
ดัชมิลล์ (อังกฤษ: Dutch Mill) เป็นหนึ่งในผู้ผลิตและจัดจำหน่ายผลิตภัณฑ์นมที่ใหญ่ที่สุดของประเทศไทย บริษัทมีผลิตภัณฑ์ต่างๆ เช่น โยเกิร์ตพร้อมดื่มดัชมิลล์ ยูเอชที นมสดดัชมิลล์ และโยเกิร์ตดัชชี่ บริษัทก่อตั้งขึ้นเมื่อปี 2527 โดยใช้ชื่อบริษัท โปร ฟู้ด จำกัด และได้เปลี่ยนชื่อเป็น บริษัท ดัชมิลล์ จำกัด ในปี 2534 ดัชมิลล์มีพนักงานทั้งหมด 1,300 คน ตลาดหลักคือประเทศในอาเซียน
ดัชมิลล์ในฟิลิปปินส์ ปัจจุบันเจ้าของคือ Monde Nissin Corporation
ดัชมิลล์เป็นผู้สนับสนุนการประกวด ดัชชี่บอยแอนด์เกิร์ล ตั้งแต่ พ.ศ. 2539–2555
เรื่องอื้อฉาวนมในจีน พ.ศ. 2551

เมื่อวันที่ 30 กันยายน 2551 ประเทศไทยเริ่มบังคับใช้มาตรการจำกัดผลิตภัณฑ์นมของจีน หลังจากตรวจพบสารเมลามีนในนมผงนำเข้าจากจีน 2 ตัวอย่าง ไทยยึดนมผงนำเข้าจากจีนประมาณ 60 ตันที่นำเข้าโดยดัชมิลล์หลังจากการตรวจสอบ
ดับเบิลยู (นิตยสาร)

| ดับเบิลยู |
| --- | --- |

Editor-In-Chief: สเตฟาโน ทอนชี
ประเภท: แฟชั่น ผู้หญิง
นิตยสารราย: monthly
ยอดพิมพ์จำหน่ายรวม  (December 2012): 459,628
วันจำหน่ายฉบับแรก: 1972
บริษัท: Condé Nast
ประเทศ: สหรัฐอเมริกา
ภาษา: อังกฤษ
เว็บไซต์: www.wmagazine.com [httpw://www.wdesires.com Wdesires.com]
เลขมาตรฐานสากลสำหรับนิตยสาร (ISSN): 0162-9115
ดับเบิลยู (อังกฤษ: W) เป็นนิตยสารแฟชั่นรายเดือนสัญชาติอเมริกันตีพิมพ์โดยบริษัท Condé Nast ที่ซื้อกรรมสิทธิ์จากเจ้าของเดิมคือบริษัทแฟร์ไชลด์พับบลิเคชัน ใน ค.ศ. 1999 นิตยสารเริ่มออกจำหน่ายใน ค.ศ. 1972 โดยเจมส์ เบรดี นักตีพิมพ์นิตยสารพี่น้องที่ชื่อวูแมนส์แวร์เดลี นิตยสารมีรูปแบบเนื้อหาขนาดกว้าง 10 นิ้ว และยาว 13 นิ้ว ดับเบิลยูมีสเตฟาโน ทอนชี เป็นบรรณาธิการ ลูซี คริส เป็นรองประธานบริษัทและนักตีพิมพ์ นิตยสารดับเบิลยูมีฐานนักอ่านเกือบครึ่งล้านคน ในจำนวนนั้น 469,000 คนเป็นผู้สมัครประจำปี นักอ่าน 80% เป็นผู้หญิง และมีรายได้เฉลี่ย 135,840 ดอลลาร์สหรัฐ
ดัชเชสอัลท์บวร์คแห่งอ็อลเดินบวร์ค

ดัชเชสอัลท์บวร์คแห่งอ็อลเดินบวร์ค หรือ เจ้าหญิงอัลท์บวร์ค เจ้าหญิงรัชทายาทวัลเด็คและเพือร์ม็อนท์ (อังกฤษ: Duchess Altburg of Oldenburg) ประสูติเมื่อวันที่ 19 พฤษภาคม 2446 เป็นพระธิดาใน เฟรเดอริก ออกัสตุสที่ 2 แกรนด์ดยุกแห่งอ็อลเดินบวร์ค และ ดัชเชสเอลิซาเบธ อเล็กซานดรีนแห่งเมคเลินบวร์ค-ชเวรีน
เสกสมรส

ดัชเชสอัลท์บวร์คแห่งอ็อลเดินบวร์ค ทรงเสกสมรสกับ เจ้าชายโจเซียส เจ้าชายรัชทายาทวัลเด็คและเพือร์ม็อนท์ เมื่อวันที่ 25 สิงหาคม 2465 รับพระราชทานพระอิสริยยศ เจ้าหญิงอัลท์บวร์ค เจ้าหญิงรัชทายาทวัลเด็คและเพือร์ม็อนท์ พระชายา มีพระบุตรดังนี้
มาร์เกรเธอ เคาน์เตสแห่งเอเบิร์ก-เอเบิร์ก
อเล็กซานดรา เจ้าหญิงโบโทแห่งเบ็นแฮมและเชรินฟรุต
เจ้าหญิงอิงกริด
เจ้าชายวิทเทอคินท์ เจ้าชายแห่งวัลเด็คและเพือร์ม็อนท์
เจ้าหญิงกูดาแห่งวัลเด็คและเพือร์ม็อนท์
ดัชเชสอัลท์บวร์คแห่งอ็อลเดินบวร์ค สิ้นพระชนม์ลงเมื่อวันที่ 16 มิถุนายน 2544 สิริพระชันษา 96 ปี
ดอนัลด์ เซอโรนี

นักต่อสู้แบบผสมชาวอเมริกัน
| ดอนัลด์ เซอโรนี |
| --- | --- |
เซอโรนีใน ค.ศ. 2016
เกิด: ดอนัลด์ แอนโทนี เซอโรนี  (1983-03-29) 29 มีนาคม ค.ศ. 1983 (41 ปี) เดนเวอร์ รัฐโคโลราโด สหรัฐ
ชื่ออื่น: คาวบอย
ที่อยู่: เอดจ์วูด รัฐนิวเม็กซิโก สหรัฐ
ส่วนสูง: 6 ฟุต
น้ำหนัก: 170 ปอนด์ (77 กก.)
รุ่น: ไลต์เวต (ค.ศ. 2006–2015, 2019) เวลเตอร์เวต (ค.ศ. 2016–2018, 2020–ปัจจุบัน)
ช่วงระยะ: 73 นิ้ว
รูปแบบ: มวยไทย, มวยสากล
มาจาก: แอลบูเคอร์คี รัฐนิวเม็กซิโก สหรัฐ
ทีม: สโมสรศิลปะการต่อสู้อินโยโด (ค.ศ. 2002–2006) สถาบันเอ็มเอ็มเอ แจ็กสัน วิงก์ (ค.ศ. 2006–2018)  บีเอ็มเอฟ แรนช์ (ค.ศ. 2018–ปัจจุบัน)
ผู้ฝึกสอน: เกรก แจ็กสัน (ค.ศ. 2006–2018)  โจ ชิลลิง (ค.ศ. 2018–ปัจจุบัน)
อันดับ: สายดำในบราซิลเลียนยิวยิตสู ภายใต้เอเลียต มาร์แชล   สายดำในไกโดจุสึ[ต้องการอ้างอิง]
ช่วงปี: ค.ศ. 2006–ปัจจุบัน

สถิติมวยสากล
คะแนนรวม: 1
ชนะ: 0
แพ้: 1
โดยการน็อก: 1
 

สถิติคิกบอกซิง/มวยไทย
คะแนนรวม: 29
ชนะ: 28
โดยการน็อก: 19
แพ้: 0
เสมอ: 1
 

สถิติการต่อสู้แบบผสม
คะแนนรวม: 53
ชนะ: 36
โดยการน็อก: 10
โดยการยอม: 17
โดยการตัดสิน: 9
แพ้: 15
โดยการน็อก: 7
โดยการยอม: 1
โดยการตัดสิน: 7
เสมอ: 1
ไม่มีการแข่งขัน: 1
 
ข้อมูลอื่น
สถิติมวยสากล จากบ็อกเรค
สถิติการต่อสู้แบบผสม จากเชอร์ด็อก
ดอนัลด์ แอนโทนี เซอโรนี (อังกฤษ: Donald Anthony Cerrone; /səˈroʊni/; 29 มีนาคม ค.ศ. 1983 – ) เป็นที่รู้จักในระดับอาชีพด้วยชื่อบนสังเวียน คาวบอย เขาเป็นนักศิลปะการต่อสู้แบบผสมชาวอเมริกันและอดีตคิกบ็อกเซอร์ระดับอาชีพ ปัจจุบันเขาเซ็นสัญญากับอัลติเมทไฟต์ติงแชมเปียนชิพ (UFC) และลงแข่งในรุ่นเวลเตอร์เวต ณ วันที่ 22 กันยายน ค.ศ. 2020 เขาอยู่ในอันดับที่ 15 ในการจัดอันดับรุ่นไลต์เวตของยูเอฟซี
เมื่อวันที่ 10 พฤศจิกายน ค.ศ. 2018 เซอโรนีแซงหน้าฌอร์ฌ แซ็ง-ปีแยร์ และไมเคิล บิสปิง สำหรับชัยชนะมากที่สุดในประวัติศาสตร์ยูเอฟซี ด้วยการชนะ 21 ไฟต์ และแซงหน้าอังเดร์ซง ซิลวา และวีตอร์ เบลฟอร์ ที่ชนะจากกรรมการสั่งยุติสูงสุดในประวัติศาสตร์ยูเอฟซี ด้วยชัยชนะ 15 ไฟต์ นอกจากนี้ หลังจากเอาชนะอเล็กซานเดอร์ เฮอร์นันเดซ ในศึกยูเอฟซี ไฟต์ไนต์ 143 เมื่อวันที่ 19 มกราคม ค.ศ. 2019 เซอโรนีได้เพิ่มทั้งสถิติการชนะยูเอฟซีของเขาเป็น 22 ไฟต์ และสถิติยูเอฟซีของเขาจากกรรมการสั่งยุติเพิ่มเป็น 16 ไฟต์ รวมถึงสถิติเสมอสำหรับการแข่งมากที่สุดในองค์กรด้วย 33 ไฟต์ การบรรลุผลสำเร็จของเขายังทำให้ได้รับรางวัลภายหลังสองรางวัล ซึ่งรวมถึงการบรรลุผลสำเร็จครั้งที่ 7 ของเขาในรางวัลราตรี (เสมอกับชาลส์ ออลีไวรา ที่สร้างสถิติ) ทำให้รางวัลภายหลังการต่อสู้ของเขามีทั้งหมด 16 รางวัล (ทำลายสถิติที่เนต ดิแอซ และโจ เลาซอน เคยทำไว้ก่อนหน้า)
ภูมิหลัง

เซอโรนีเกิดในเดนเวอร์ รัฐโคโลราโด ซึ่งเขามีเชื้อสายไอริชและอิตาลี ตั้งแต่อายุยังน้อย เซอโรนีได้รับการวินิจฉัยว่าเป็นโรคสมาธิสั้น แต่ไม่เคยได้รับการรักษาเลย เมื่อโตขึ้น เขามักจะทะเลาะชกต่อย
เซอโรนีเข้าเรียนที่แอร์อะคาเดมีไฮสกูลซึ่งเขาเริ่มขี่วัวแบบมืออาชีพ หลังจากการหย่าร้างของพ่อแม่ เซอโรนีก็อาศัยอยู่กับปู่ย่าตายายของเขา ตอนอายุ 20 ปี เซอโรนีเริ่มฝึกคิกบ็อกซิงและต่อมาเป็นมวยไทย หลังจากชนะการแข่งคิกบ็อกซิงไม่กี่รายการ เซอโรนีก็ไฝ่หาอาชีพศิลปะการต่อสู้แบบผสม (MMA)
อาชีพศิลปะการต่อสู้แบบผสม

เซอโรนีเริ่มอาชีพของเขาในคอมเมิร์ซซิตี รัฐโคโลราโด ที่โรงยิงชื่อฟรีดอมไฟเตอส์ ใน ค.ศ. 2006 เซอโรนีเริ่มฝึกกับจอน โจนส์, ราแชด อีแวนส์, นาธาน มาร์ควาดต์, คีธ จาร์ดีน, ฌอร์ฌ แซ็ง-ปีแยร์, เลนเนิร์ด การ์เซีย, ทอม วัตสัน และนักสู้เอ็มเอ็มเอที่มีฝีมือคนอื่น ๆ ที่โรงเรียนการต่อสู้แบบให้ยอมจำนนไกโดจุสึ ของเกรก แจ็กสัน ในแอลบูเคอร์คี รัฐนิวเม็กซิโก
อาชีพศิลปะการต่อสู้แบบผสม > เวิลด์เอกซ์ตรีมเคจไฟติง

เซอโรนีได้ลงนามเพื่อต่อสู้ในสมาคมดับเบิลยูอีซี การต่อสู้ครั้งแรกของเขาในสมาคมนี้คือการปะทะกับเคนเนธ อเล็กซานเดอร์ เดิมที เซอโรนีชนะด้วยการซับมิชชันใน 56 วินาทีของยกแรก การตัดสินใจได้เปลี่ยนเป็นไม่มีการแข่งเมื่อเซอโรนีได้รับผลการทดสอบไฮโดรคลอโรไทอะไซด์เป็นบวกซึ่งเป็นยาขับปัสสาวะที่ถูกห้าม
เซอโรนีมีกำหนดจะเผชิญพบกับริช ครันคิลตัน ที่อีเวนต์ดับเบิลยูอีซี 34 แต่ครันคิลตันถูกบังคับให้ออกจากโปรแกรมด้วยอาการบาดเจ็บ และถูกแทนที่โดยแดนนี คัสติลโล ซึ่งเซอโรนีชนะการแข่งโดยใช้ท่าอาร์มบาร์ในยกแรก
เซอโรนีเผชิญหน้ากับร็อบ แมคคัลลัฟ ที่ดับเบิลยูอีซี 36 เมื่อวันที่ 5 พฤศจิกายน ค.ศ. 2008 ซึ่งเขาชนะการแข่งด้วยการตัดสินอย่างเป็นเอกฉันท์ และผลงานนี้ทำให้นักสู้ทั้งสองคนได้รับรางวัลไฟต์ออฟเดอะไนต์
ดูเพิ่ม

มวยไทย
มวยสากล
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ดอนัลด์ เซอโรนี
เซอโรนีใน ค.ศ. 2010
ดับเบิลยู. เอช. ออเดน

| ดับเบิลยู>  เอช. ออเดน Wystan Hugh Auden |
| --- | --- |
ดับเบิลยู. เอช. ออเดน
เกิด: 21 กุมภาพันธ์ ค.ศ. 1907
เสียชีวิต: 29 กันยายน ค.ศ. 1973
สัญชาติ: ชาวอังกฤษ
อาชีพ: กวี นักเขียน
ยุคสมัย: คริสต์ศตวรรษที่ 20
แบบแผนการกล่าวถึง: การเมืองและจริยธรรม
ตำแหน่ง: กวี
กวีอังกฤษ
ดับเบิลยู. เอช. ออเดน (อังกฤษ: W. H. Auden) (21 กุมภาพันธ์ ค.ศ. 1907 - (29 กันยายน ค.ศ. 1973) ออเดนมีชื่อเต็มว่า วิสตัน ฮิวจ์ ออเดนแต่ใช้ชื่อย่อในงานเขียน ออเดนเป็นกวีคนสำคัญชาวอังกฤษ-อเมริกัน ที่เกิดในอังกฤษแต่ต่อมาถือสัญชาติอเมริกัน ผู้ถือกันว่าเป็นหนึ่งในนักเขียนคนสำคัญที่สุดในคริสต์ศตวรรษที่ 20 ความสำคัญของออเดนอยู่ที่ลักษณะการเขียน และ เทคนิคของการเขียน, ความสัมพันธ์ทั้งทางแนวคิดเกี่ยวกับหัวข้อทางการเมืองและทางจริยธรรม และ ความหลากหลายของโทน โครงสร้าง และเนื้อหาของงานเขียน หัวใจของสิ่งที่เขียนของงานประพันธ์เกี่ยวกับความรัก, การเมืองและการถือสัญชาติ, ศาสนาและจริธรรม และความสัมพันธ์ระหว่างแต่ละบุคคลกับความไม่มีตัวตน (anonymous), ความไม่มีความสัมพันธ์ และโลกของธรรมชาติ
ดักลาส เอสบีดี ดอนท์เลสส์

| เอสบีดี ดอนท์เลสส์   เอ-24 แบนชี |
| --- | --- |

หน้าที่: เครื่องบินดำดิ่งทิ้งระเบิด
ประเทศผู้ผลิต:  สหรัฐ
ผู้ผลิต: ดักลาสแอร์คราฟท์คอมปะนี
ผู้ออกแบบ: Ed Heinemann
เที่ยวบินแรก: 1 พฤษภาคม 1940
เริ่มใช้: 1940
ปลดระวาง: 1959 (เม็กซิโก)
ผู้ใช้หลัก:  กองทัพเรือสหรัฐ  เหล่านาวิกโยธินสหรัฐ    กองทัพอากาศทหารบกสหรัฐ  กองทัพอากาศฝรั่งเศสเสรี
การผลิต: 1940–1944
จำนวนที่ถูกผลิต: 5,936
พัฒนาจาก: Northrop BT
ดักลาส เอสบีดี ดอนท์เลสส์ (อังกฤษ: Douglas SBD Dauntless) เป็นเครื่องบินดำดิ่งทิ้งระเบิดของสหรัฐในสงครามโลกครั้งที่สอง พัฒนาโดยดักลาสแอร์คราฟท์คอมปะนี ใช้โดยกองทัพเรือสหรัฐ บนเรือบรรทุกเครื่องบิน ซึ่งถูกนำมาใช้ในยุทธนาวีที่มิดเวย์ และใช้ในชื่อ เอ-24 แบนชี โดยกองทัพอากาศทหารบกสหรัฐ
ประจำการ

กองทัพอากาศชิลี
กองทัพอากาศฝรั่งเศส
กองทัพเรือฝรั่งเศส
กองทัพอากาศเม็กซิโก
Moroccan Desert Police
กองทัพอากาศนิวซีแลนด์
กองทัพอากาศสหราชอาณาจักร
ราชนาวี
กองทัพอากาศทหารบกสหรัฐ
เหล่านาวิกโยธินสหรัฐ
กองทัพเรือสหรัฐ
คุณลักษณะ (เอสบีดี-5)

ผู้สร้าง: ดักลาสแอร์คราฟท์คอมปะนี (สหรัฐ)
ประเภท: เครื่องบินดำทิ้งระเบิด
เครื่องยนต์: 1 × Wright R-1820-60 Cyclone
กางปีก: 12.65873 เมตร
ยาว: 10.0902 เมตร
สูง: 4.14 เมตร
พื้นที่ปีก: 30.2 ตารางเมตร
น้ำหนักเปล่า: 2,905 กิโลกรัม
น้ำหนักวิ่งขึ้นสูงสุด: 4,853 กิโลกรัม
อัตราเร็วสูงสุด: 410 กิโลเมตร/ชั่วโมง ที่ระดับความสูง 4,300 เมตร
อัตราไต่: 8.6 เมตร/ วินาที
รัศมีทำการรบ: 1,794 กิโลเมตร
พิสัยบินไกลสุด: 2,519 กิโลเมตร
อาวุธ : ปืนกลหน้า Browning M2 ขนาด 12.7 มม. 2 กระบอก / ปืนกลหลัง Browning M1919 ขนาด 7.62 มม. 2 กระบอก
ลูกระเบิดขนาด 1,020 กก. 1 ลูก
แหล่งข้อมูลอื่น

Warbird Alley: SBD
3-side view of a SBD-5
เครื่องบินทิ้งระเบิดดักลาส เอสบีดี - 3 จากเรือยูเอสเอสฮอร์เน็ต ขณะดำดิ่งทิ้งระเบิดเรือลาดตระเวนญี่ปุ่น
ดัชนีรังสีอัลตราไวโอเลต

ดัชนีรังสีอัลตราไวโอเลต (อังกฤษ: ultraviolet index) หรือ ดัชนียูวี (อังกฤษ: UV Index) เป็นการวัดมาตรฐานระดับสากลในเรื่องของการเผาของแดดโดยการแผ่รังสี ของรังสีอัลตราไวโอเลต ในพื้นที่หรือเวลานั้น ๆ หน่วยวัดได้รับการพัฒนาโดยนักวิทยาศาสตร์ชาวแคนาดาในปี พ.ศ. 2535 และได้นำมาปรับใช้ใหม่โดยองค์การอนามัยโลก และ องค์การอุตุนิยมวิทยาโลก ของสหประชาชาติ ใน พ.ศ. 2537 ทำให้ปัจจุบันได้เป็นมาตรฐานในการพยากรณ์อากาศประจำวัน และ การพยากรณ์อากาศในรายชั่วโมง
ดัชนีรังสีอัลตราไวโอเลตได้รับการออกแบบจากสมการเชิงเส้น แปรผันตามความรุนแรงของรังสียูวีที่ส่งผลกระทบต่อผิวหนังของมนุษย์ เช่น หากอยู่กลางแดด (โดยไม่มีสารกันแดด) จะเกิดการเผาไหม้ใน 30 นาทีที่ดัชนียูวีระดับ 6 และเกิดการเผาไหม้ใน 15 นาที ที่ดัชนียูวีระดับ 12 (การเผาไหม้แปรผันตรงกับเวลา)
วัตถุประสงค์ของการใช้ดัชนียูวีมีเพื่อให้ผู้คนสามารถป้องกันตนเองจากรังสีอัลตราไวโอเลต ซึ่งส่งผลในด้านสุขภาพเนื่องจากจะทำให้เกิดการเผาไหม้จากแดด, ภาวะแก่แดด, ผลกระทบต่อดีเอ็นเอ, มะเร็งผิวหนัง, ภาวะด้านภูมิคุ้มกัน และผลกระทบต่อตา เช่น ต้อกระจก โดยองค์การอนามัยโลกแนะนำให้ผู้คนป้องกันตัวเอง (เช่น การป้องกันเมื่ออยู่กลางแดดด้วยการสวมหมวกและแว่นกันแดด) หากอยู่กลางแจ้งด้วยดัชนียูวีระดับ 3 ขึ้นไป
ที่มา

ดัชนีรังสีอัลตราไวโอเลตเป็นมาตรวัด โดยหากมีค่าที่สูงจะหมายถึงความเสี่ยงที่จะถูกแดดเผามากขึ้น (หรืออาจจะส่งผลต่อสุขภาพมากขึ้น) จากการรับรังสียูวี โดยระดับ 0 หมายถึงสภาวะที่ไม่มีรังสียูวี (ตอนกลางคืน) ส่วนระดับ 10 นั้นหมายถึงสภาวะที่มีรังสียูวีมากในตอนกลางวันของฤดูร้อน และ ไม่มีเมฆบนท้องฟ้า เมื่อได้รับการออกแบบขึ้นมาเมื่อปี พ.ศ. 2535 ในโตรอนโต ซึ่งปัจจุบันในช่วงกลางวันของฤดูร้อนในเขตร้อน, ภูเขาสูง หรือพื้นที่ที่มีการลดลงของโอโซน จะมีระดับดัชนียูวีมากกว่าปกติ ส่วนในซันเบด หรือ แทนนิงเบด จะปล่อยอัตราของรังสียูวีที่มากกว่าปกติ สถิติโลกของดัชนีรังสียูวีบนภาคพื้นดินอยู่ที่ระดับ 43.3 ที่ภูเขาไฟลีคันคาบูร์ ในประเทศโบลิเวีย เมื่อวันที่ 29 ธันวาคม พ.ศ. 2546 แม้ว่านักวิทยาศาสตร์จะโต้แย้งว่าระดับนั้นแค่สูงกว่า 26 เท่านั้น
ในขณะที่ดัชนีรังสียูวีคำนวณจากอัตราของรังสียูวี ณ พื้นที่นั้น ๆ ซึ่งสามารถใช้อุปกรณ์ที่ราคาไม่แพงตรวจวัดได้ โดยจะให้ค่าใกล้เคียงกับความจริงในระดับหนึ่ง แต่ในการพยากรณ์อากาศจะใช้การคำนวณตามการจำลองของคอมพิวเตอร์ แม้ว่าอาจจะเกิดข้อผิดพลาด (ในกรณีที่มีเมฆ) โดยส่วนใหญ๋มักจะมีความคลาดเคลื่อนของระดับดัชนียูวีประมาณ ±1
เมื่อดัชนียูวีได้ปรากฏตามการพยากรณ์กาศในปัจจุบัน จะทำให้เห็นได้ว่าช่วงที่ดวงอาทิตย์มีความรุนแรงมากที่สุด เรียกว่าโซลาร์นูน (solar noon) ซึ่งเป็นช่วงกลางวันระหว่างดวงอาทิตย์ขึ้นและดวงอาทิตย์ตก โดยจะอยู่ที่ช่วง 11:30 น. ถึง 12:30 น. หรือ 12:30 น. ถึง 13:30 น. ในพื้นที่ที่ใช้เวลาออมแสง การพยากรณ์จากการจำลองโดยคอมพิวเตอร์ซึ่งทำให้ทราบถึง ระดับและระยะทางของดวงอาทิตย์, ความหนาแน่นของโอโซน, สภาพเมฆ, มลพิษทางอากาศ, พื้นผิวของอากาศ และ ระดับความสูงของพื้นดิน ซึ่งทั้งหมดนี้ส่งผลต่อดัชนียูวีที่ระดับพื้นดิน การคำนวณจะมาจากการถ่วงน้ำหนักของความยาวคลื่นรังสียูวีที่ส่งผลกระทบกับผิวหนังของมนุษย์ ตามมาตรฐานของคณะกรรมการด้านแสงสว่างระหว่างประเทศ สเปกตรัมแมคคินเลย์-ดิฟฟีย์ ผลการคำนวณของดัชนียูวีไม่สามารถบ่งบอกได้ทางหน่วยของฟิสิกส์ แต่เป็นมาตรวัดในการประเมินการเผาไหม้ของแดดได้
การใช้ดัชนีรังสียูวี

การพยากรณ์รังสียูวีในแต่ละวันจะเป็นระบบตัวเลข ซึ่งมีการแนะนำในการป้องกันตามตารางด้านล่างนี้:
| ระดับดัชนีรังสียูวี | สี | ความเสี่ยงหากไม่มีการป้องกัน | การป้องกัน |
| --- | --- | --- | --- |
| 0–2.9 | สีเขียว | "ต่ำ" | สวมแว่นกันแดด ในวันที่ท้องฟ้าโปร่ง; ใช้ สารกันแดด หากมีพื้นมีหิมะ ซึ่งจะทำให้เกิดการหักเหของรังสียูวี |
| 3–5.9 | สีเหลือง | "ปานกลาง" | ควรระมัดระวังโดยการปกปิดผิว หากต้องอยู่กลางแจ้ง ให้หลีกเลี่ยงในช่วงเที่ยง เนื่องจากเป็นช่วงที่มีแสงมากที่สุด |
| 6–7.9 | สีส้ม | "สูง" | ปกปิดด้วยเสื้อผ้ากันแดด, ใช้สารกันแดดที่มีเอสพีเอฟมากกว่า 30, สวมหมวก, อยู่กลางแจ้งให้น้อยกว่า 3 ชั่วโมง, สวมแว่นกันแดด |
| 8–10.9 | สีแดง | "สูงมาก" | ใช้สารกันแดดที่มีเอสพีเอฟมากกว่า 30, สวมเสื้อผ้ากันแดด, สวมแว่นกันแดด, สวมหมวกปีกกว้าง และไม่อยู่กลางแดดเป็นเวลานาน |
| 11+ | สีม่วง | "รุนแรง" | ควรระมัดระวังอย่างมาก โดยใช้สารกันแดดที่มีเอสพีเอฟมากกว่า 30, สวมเสื้อแขนยาวและกางเกงขายาว, สวมแว่นกันแดด, สวมหมวกที่สามารถปกปิดได้มิดชิด และหลีกเลี่ยงการอยู่กลางแจ้งนานกว่า 3 ชั่วโมง |
ระดับดัชนีรังสียูวีในแต่ละเวลาของวันและของปี ตามการรายงานของเครื่องคำนวณรังสียูวีฟาสต์อาร์ที
ดัชเชสโดนาทาแห่งเมคเลินบวร์ค

| ดัชเชสโดนาทา |
| --- | --- |
ดัชเชสแห่งเมคเลินบวร์ค
ประสูติ: 11 มีนาคม พ.ศ. 2499 (68 ปี) คีล ประเทศเยอรมนีตะวันตก
พระสวามี: อเล็กซานเดอร์ ฟอน เซอโลฟกอล์ฟ
พระบุตร: ไธรา ฟอน เซอโลฟกอล์ฟ อลิกซ์ ฟอน เซอโลฟกอล์ฟ นิกลอส-อเลกซิส ฟอน เซอโลฟกอล์ฟ
ราชวงศ์: ราชวงศ์เมคเลินบวร์ค-ชเวรีน
พระบิดา: ดยุกคริสเตียน หลุยส์แห่งเมคเลินบวร์ค-ชเวรีน
พระมารดา: เจ้าหญิงบาร์บาราแห่งปรัสเซีย
ดัชเชสโดนาทาแห่งเมคเลินบวร์ค (อังกฤษ: Her Highness Duchess Donata of Mecklenburg) ประสูติ 11 มีนาคม พ.ศ. 2499 ณ คีล ประเทศเยอรมนีตะวันตก เป็นพระธิดาองค์ใหญ่ใน ดยุกคริสเตียน หลุยส์แห่งเมคเลินบวร์ค-ชเวรีน และ เจ้าหญิงบาร์บาราแห่งปรัสเซีย พระองค์ทรงสืบเชื้อสายมาจาก จักรพรรดิฟรีดริชที่ 3 แห่งเยอรมนี ผ่านทางสายพระมารดา เป็นพระนัดดาในเฟรเดอริก ฟรานซิสที่ 6 แกรนด์ดยุกแห่งเมคเลินบวร์ค-ชเวรีน ผ่านทางสายพระบิดา โดยปัจจุบันพระองค์และพระขนิษฐาคือ ดัชเชสเอ็ดวินนาแห่งเมคเลินบวร์ค เป็นสมาชิกพระราชวงศ์เมคเลินบวร์ค-ชเวรีน ที่ทรงพระชนม์ชีพอยู่เพีงเท่านั้น หากพระองค์และพระขนิษฐาสิ้นพระชนม์ นั่นหมายถึงการหมดสิ้นของผู้สืบทอดสายพระโลหิตแห่งราชวงศ์เมคเลินบวร์ค-ชเวรีน
เสกสมรส

พระองค์ทรงเสกสมรสกับ อเล็กซานเดอร์ ฟอน เซอโลฟกอล์ฟ เมื่อวันที่ 19 กันยายน พ.ศ. 2530 มีพระบุตรดังนี้
ไธรา ฟอน เซอโลฟกอล์ฟ
อลิกซ์ ฟอน เซอโลฟกอล์ฟ
นิกลอส-อเลกซิส ฟอน เซอโลฟกอล์ฟ
พระองค์ทรงสืบเชื้อสายมาจาก กอล์ม เดอะ โอน พระเจ้าแผ่นดินแห่งเดนมาร์ก ซึ่งทางรัฐบาลเดนมาร์ก ได้อนุมัติว่าพระองค์ทรงเป็นสายพระโลหิตแห่งราชวงศ์เดนมาร์ก และยังทรงมีสิทธิในการสืบราชบัลลังก์ของอังกฤษ โดยทรงสืบเชื้อสายมาจาก เจ้าหญิงวิกตอเรีย พระราชกุมารี
ดัซโซลท์ มิราจ IV

มิราจ IV
ดัซโซลท์ มิราจ IV (อังกฤษ: Dassault Mirage IV) เป็นเครื่องบินทิ้งระเบิดความเร็วระดับ 2 มัคแบบเดียวของกองทัพอากาศฝรั่งเศส โดยเครื่องต้นแบบมิราจ IV บินครั้งแรกในวันที่ 17 มีนาคม ค.ศ. 1959 เริ่มประจำกองทัพฝรั่งเศสในปี ค.ศ. 1960
มิราจ IV เป็นเครื่องบินเจ๊ตทิ้งระเบิดที่วางแผนจะนำไปใช้สำหรับทิ้งระเบิดนิวเคลียร์ พัฒนามาจากเครื่องบินขับไล่ดัซโซลท์ มิราจ III โดยมีการขยายแบบให้ใหญ่ขึ้น และติดตั้งเจ๊ตคู่พร้อมอุปกรณ์เติมน้ำมันกลางอากาศ มีขีดความสามารถในการทิ้งระเบิดทั้งในระยะต่ำและสูงได้ดีเท่ากัน
รายละเอียด ดัซโซลท์ มิราจ IV

ข้อมูลจำเพาะ
ผู้สร้าง :บริษัทดัซโซลท์-เบร์เกต์(ฝรั่งเศส)
ประเภท:เครื่องบินเจ็ตทิ้งระเบิดยุทธศาสตร์ 2 ที่นั่งเรียงกัน
เครื่องยนต์:เทอร์โบเจ๊ต สเนคม่า(Snecma) เอต้า 9 ซี ให้แรงขับ 4,903 กิโลกรัม และ 6,805 กิโลกรัม เมื่อใช้สันดาปท้าย 2 เครื่อง
กางปีก: 11.85 เมตร
ยาว: 23.5 เมตร
สูง: 5.65 เมตร
พื้นที่ปีก: 78 ตารางเมตร
น้ำหนักเปล่า: 14,500 กิโลกรัม
น้ำหนักวิ่งขึ้นปกติ: 31,600 กิโลกรัม
อัตราเร็วสูงสุด: 2.2 มัค ที่ระยะสูง 11,000 เมตร
อัตราทำการรบ: 1.8 มัค ที่ระยะสูง 11,000 เมตร
เพดานบินใช้งาน: 20,000 เมตร
รัศมีทำการรบ: 1,610 กิโลเมตร
พิสัยบินไกลสุด: 3,220 กิโลเมตร
อาวุธ:ติดลูกระเบิดนิวเคลียร์ใต้ลำตัว
ดอริส เลสซิง

| ดอริส เลสซิง Doris Lessing CH |
| --- | --- |
ดอริส เลสซิงที่งานเทศกาลวรรณกรรมแห่งโคโลญในปี ค.ศ. 2006
เกิด: Doris May Tayler 22 ตุลาคม ค.ศ. 1919(1919-10-22) เคร์มอนชอฮ์ อิหร่าน
เสียชีวิต: 17 พฤศจิกายน ค.ศ. 2013(2013-11-17) (94 ปี) ลอนดอน อังกฤษ
นามปากกา: Jane Somers
อาชีพ: นักเขียน
สัญชาติ: อังกฤษ
พลเมือง: สหราชอาณาจักร
ช่วงเวลา: 1950–2013
แนว: นวนิยาย เรื่องสั้น อัตชีวประวัติ ดรามา เนื้อเรื่องอุปรากร โคลงกลอน
แนวร่วมในทางวรรณคดี: นวยุคนิยม แนวคิดหลังยุคนวนิยม ลัทธิศูฟี สังคมนิยม สิทธิสตรี  นวนิยายวิมตินิยมทางวิทยาศาสตร์
ผลงานที่สำคัญ:   The Grass Is Singing  Children of Violence series  The Golden Notebook  Briefing for a Descent into Hell  The Good Terrorist 
คู่สมรส:   Frank Charles Wisdom  (สมรส 1939; หย่า 1943)  Gottfried Anton Nicolai Lessing  (สมรส 1943; หย่า 1949) 
บุตร: John (1940–1992), Jean (1941-), Peter (1946–2013)
เว็บไซต์
dorislessing.org
ดอริส เมย์ เลสซิง (อังกฤษ: Doris Lessing, CH, OBE) (22 ตุลาคม ค.ศ. 1919 – 17 พฤศจิกายน ค.ศ. 2013) ดอริส เลสซิงเป็นนักเขียนคนสำคัญชาวอังกฤษผู้เกิดในเปอร์เชียผู้เขียนนวนิยายเช่น The Grass is Singing และ The Golden Notebook.
ในปี ค.ศ. 2007 เลสซิงได้รับรางวัลโนเบลสาขาวรรณกรรม ราชสถาบันสวีเดน (Swedish Academy) บรรยายเลสซิงว่า “that epicist of the female experience, who with scepticism, fire and visionary power has subjected a divided civilisation to scrutiny” เลสซิงเป็นสตรีคนที่สิบเอ็ดที่ได้รับรางวัลโนเบลในประวัติศาสตร์ของรางวัลในรอบ 106 ปี และเป็นผู้มีอายุสูงสุดที่ได้รับรางวัลในสาขาวรรณกรรม